Oskari Sallinen matkaa Groningeniin.

Jalkapalloliigan JJK:n ja poikamaajoukkueiden keskikenttämies Oskari Sallinen, 15, siirtyy Hollannin pääsarjaseura Groningeniin. Seura kertoi asiasta nettisivuillaan.

Groningen toivotti Sallisen tervetulleeksi Twitterissä.

” Welkom Oskari Sallinen!🍀📝De 15-jarige Finse middenvelder speelt komend seizoen in onder-17. #talentenopéén https://t.co/9gUlvjpLvK pic.twitter.com/xOj1chdDxU— FC Groningen (@fcgroningen) 24. toukokuuta 2017

Jos twiitti ei näy laitteellasi, voit katsoa sen täältä.

Sallinen on tällä kaudella pelannut JJK:n A-junioreissa sekä yhden ottelun Kakkosen JJK-Villikettujen riveissä. Ensi kaudella Sallinen on mukana Groningenin alle 17-vuotiaiden joukkueessa. Paikka on tuttu, sillä Sallinen on käynyt seuran junioriakatemian harjoituksissa tutustumassa kuvioihin.

– Kävin täällä ensi kerran 2015. Tämä on hyvä paikka, ja haluan kehittyä täällä paremmaksi pelaajaksi, Sallinen kertoo videohaastattelussa seuran sivuilla.

– Olen hyvä katkoissa, juoksen paljon ja olen aika taitava. Vähän samaa kuin Chelsean (N'Golo) Kantessa, nuorukainen kuvailee haastattelijan pyynnöstä itseään.